पटना विश्वविद्यालय के कुलपति डा. रासबिहारी सिंह ने कहा कि हमें बस आदेश का इंतजार है। अगर 23 की बैठक में अनुमति मिल जाएगी तो 10 दिसंबर के पहले चुनाव करा दूंगा। बता दें कि पटना विश्वविद्यालय में 10 दिसंबर से पीजी की परीक्षा है। वीसी ने कहा कि इस बार चुनाव में छात्र संगठनों को हर तरह की सुविधा और अधिकार दिए जाएंगे। विश्वविद्यालय और कॉलेजों में होने वाले कार्यक्रमों में भी छात्र प्रतिनिधियों की भागीदारी रहेगी। वैसे पूरी उम्मीद है कि छात्र संघ का चुनाव होगा।